b'\n_START_ARTICLE_\nBitka pri Graniku\n_START_SECTION_\nPredhodno dogajanje\n_START_PARAGRAPH_\nPo smrti svojega o\xc4\x8deta Filipa II. Makedonskega in utrditvi svojih polo\xc5\xbeaj pri Makedonskih in Grkih, se je Aleksander odpravil nadaljevati za\xc4\x8deto o\xc4\x8detovo delo in to je bila osvojitev Male Azije._NEWLINE_334 pr. n. \xc5\xa1t. je zbral vojsko 31.000 mo\xc5\xbe in jih z 160 trierami in mnogimi drugimi manj\xc5\xa1imi trgovskimi ladjami prepeljal \xc4\x8dez Jonsko morje, kjer se je nato izkrcal pri Helespontu (dana\xc5\xa1nje Dardanele)._NEWLINE_Perzijski imperij je proti njemi takoj odposlal vojsko \xc5\xa1tirih satrapov, ki so vodili Perzijce iz svojih satrapij (Mala Frigida, Lidija, Kapadokija in Frigija) in zbrane gr\xc5\xa1ke najemnike. Vodja le-teh je predlagal strate\xc5\xa1ki umik in taktiko po\xc5\xbegane zemlje, da bi tako prisilili Aleksandra, da se umakne z obal, raztegne in iz\xc4\x8drpa svoje zaloge ter s tem tudi svojo vojsko. Ob pravem trenutku bi ga nato napadli in premagali. Perzijci pa so zavrnili ta predlog in se odlo\xc4\x8dili za frontalni spopad._NEWLINE_Obe vojski sta se sre\xc4\x8dali na nasprotnih bregovih reke Granik, na mestu, kjer je reko pre\xc4\x8dkala cesta Abidos-Dascylium.\n_START_SECTION_\nBitka\n_START_PARAGRAPH_\nBitka se je za\xc4\x8dela, ko je gr\xc5\xa1ko levo krilo (lahka konjenica in lahka pehota) napadla perzijsko desno krilo; uspelo je prekora\xc4\x8diti reko, a so jih zavrnili; Perzijci so pri\xc4\x8deli pritiskati proti umikajo\xc4\x8dim Grkom, ki so se vra\xc4\x8dali na za\xc4\x8detni polo\xc5\xbeaj._NEWLINE_Takrat je Aleksander sam prevzel poveljstvo te\xc5\xbeke konjenice (glavnina tovari\xc5\xa1ka konjenica) in udaril neposredno v perzijski center. Isto\xc4\x8dasno mu je sledila tudi makedonska falanga, medtem ko je 7. in 8. lahka pehota napadla gr\xc5\xa1ke najemnike na skrajnem levem perzijskem krilu. Preostale enote prve linije so pri\xc4\x8dele po\xc4\x8dasi napredovati._NEWLINE_Perzijska te\xc5\xbeka plemi\xc5\xa1ka konjenica je izvedla protinapad na Aleksandrovo konjenico. V tem spopadu je bilo ubitih tudi ve\xc4\x8d visokih perzijskih plemi\xc4\x8dev, toda Aleksander sam je bil ranjen in je skoraj bil ubit. Makedonska konjenica je zdaj udarila na levo proti perzijski konjenici, ki je bila hkrati pod napadom makedonske prve linije in se je pri\xc4\x8dela umikati. Tako je nastala vrzel v perzijskem razporedu in vanjo je vdrla makedonska pehota, ki je napadla \xc5\xa1ibko perzijsko pehoto._NEWLINE_Ko je perzijska konjenica videla prihod makedonske falange in bila hkrati pod napadom te\xc5\xbeke konjenice, je zapustila boji\xc5\xa1\xc4\x8de. Vsa makedonska vojska je zdaj prenesla pozornost na \xc5\xa1e vedno bojujo\xc4\x8de se gr\xc5\xa1ke najemnike. Sprva so jih obkolili in prekinili bojevanje. Ko je Aleksander zavrnil pro\xc5\xa1nje o njihovi pomilostitvi, so jih 18.000 pobili takoj na boji\xc5\xa1\xc4\x8du, preostalih 2.000 pa kot su\xc5\xbenje odvedli v rudnike. _NEWLINE_V samem napadu je Aleksander izgubil 85 konjenikov in 30 pe\xc5\xa1akov, medtem ko so ubili 1.000 perzijskih konjenikov, 18.000 gr\xc5\xa1kih najemnikov in zajeli 2.000 Grkov.\n_START_SECTION_\nPo bitki\n_START_PARAGRAPH_\nMakedonska zmaga je predvsem pokazala Perzijcem, da so dobri nasprotnik, ki ga je treba spo\xc5\xa1tovali._NEWLINE_Neposredna posledica te bitka je bila osvoboditev gr\xc5\xa1kih maloazijskih mest in vzpostavitev mosti\xc5\xa1\xc4\x8da za nadaljnje osvajanje.'